Al forno is die proses om kos in ’n oond te bak. Italiaanse kos wat so genoem word, sluit in pizzas, brood en pastageregte soos lasagne. Die pasta word soms voor die tyd gekook en dit beteken die pasta is sagter as wanneer dit al dente voorgesit word, soos in sommige geregte verkies word. Noord-Italië het ’n tradisie van houtoonde en oop braaiplekke. Baie Italiaanse restaurante bak hul al forno-geregte in ’n houtoond. Steenoonde kom veral voor in die Middellandse Seegebied en die Midde-Ooste, en in baie dele van Europa word hout gebruik om die vuur te maak. In Italiaanse restaurante word ’n houtbord met ’n lang steel gewoonlik gebruik om die gereg in die middel van die oond te plaas. Kuh, Patric (2 Desember 1996). "The Burnt-out Cook". Salon. Geargiveer vanaf die oorspronklike op September 29, 2007. Besoek op Maart 19, 2007. Wikimedia Commons het meer media in die kategorie Al forno. Hierdie artikel is vertaal uit die Engelse Wikipedia